title: 2008/157/EY: Neuvoston päätös, tehty 18 päivänä helmikuuta 2008 , Turkin tasavallan liittymiskumppanuuden periaatteista, ensisijaisista tavoitteista ja ehdoista sekä päätöksen 2006/35/EY kumoamisesta

text:
               26.2.2008

               FI

               Euroopan unionin virallinen lehti

               L 51/4

      NEUVOSTON PÄÄTÖS,
   tehty 18 päivänä helmikuuta 2008,
   Turkin tasavallan liittymiskumppanuuden periaatteista, ensisijaisista tavoitteista ja ehdoista sekä päätöksen 2006/35/EY kumoamisesta
   (2008/157/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Turkille osana liittymistä valmistelevaa strategiaa annettavasta avusta ja erityisesti liittymistä valmistelevan kumppanuuden luomisesta 26 päivänä helmikuuta 2001 annetun neuvoston asetuksen (EY) N:o 390/2001 (1) ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Asetuksen (EY) N:o 390/2001 mukaan neuvosto päättää komission ehdotuksesta määräenemmistöllä Turkille luotavan liittymiskumppanuuden periaatteista, ensisijaisista tavoitteista, välitavoitteista ja edellytyksistä sekä siihen myöhemmin sovellettavista merkittävistä muutoksista.

               (2)

               Tämän perusteella neuvosto hyväksyi Turkin tasavallan liittymistä valmistelevan kumppanuuden vuosina 2001 ja 2003 (2).

               (3)

               Komission vuonna 2004 antamassa Turkkia koskevassa suosituksessa korostettiin, että Euroopan unionin olisi edelleen seurattava poliittisten uudistusten etenemistä ja että vuonna 2005 olisi esitettävä tarkistettu liittymiskumppanuus. Sen mukaisesti neuvosto hyväksyi tarkistetun kumppanuuden helmikuussa 2006 (3).

               (4)

               Joulukuussa 2004 Eurooppa-neuvosto totesi päätelmissään, että Euroopan unioni seuraa jatkossakin tarkkaan poliittisten uudistusten etenemistä liittymiskumppanuudessa uudistusprosessille asetettujen ensisijaisten tavoitteiden perusteella.

               (5)

               Jäsenvaltiot aloittivat 3 päivänä lokakuuta 2005 neuvottelut Turkin kanssa maan liittymisestä Euroopan unioniin. Neuvottelujen eteneminen riippuu Turkin liittymiseen valmistautumisessa tapahtuvasta edistymisestä, jota mitataan muun muassa säännöllisesti tarkistettavan liittymiskumppanuuden täytäntöönpanolla.

               (6)

               Laajentumisstrategiaa sekä vuosien 2006 ja 2007 tärkeimpiä haasteita koskevassa komission tiedonannossa ilmoitettiin, että kumppanuudet saatettaisiin ajan tasalle vuoden 2007 lopulla.

               (7)

               Neuvosto sopi 11 päivänä joulukuuta 2006, että hallitustenvälisessä konferenssissa kokoontuvat jäsenvaltiot eivät päättäisi avata kahdeksaa neuvottelulukua, jotka koskevat Turkin Kyproksen tasavallalle asettamien rajoitusten kannalta merkityksellisiä politiikan aloja, eivätkä saattaisi neuvottelulukuja toistaiseksi päätökseen, ennen kuin komissio on varmistanut, että Turkki on täyttänyt lisäpöytäkirjaa koskevat sitoumuksensa.

               (8)

               Neuvosto antoi 17 päivänä heinäkuuta 2006 asetuksen (EY) N:o 1085/2006 liittymistä valmistelevasta tukivälineestä (4) (IPA-asetus), jolla otetaan käyttöön uusi kehys liittymistä valmisteleville maille myönnettävää rahoitustukea varten.

               (9)

               Tämän vuoksi olisi tarkoituksenmukaista hyväksyä tarkistettu liittymiskumppanuus, jolla nykyinen kumppanuus saatetaan ajan tasalle uusien ensisijaisten tavoitteiden määrittelemiseksi jatkotoimille Turkin valmisteluja Euroopan unioniin lähentymisessä käsittelevän vuoden 2007 määräaikaiskertomuksen päätelmien perusteella.

               (10)

               Jäsenyyden valmistelemiseksi Turkin olisi laadittava suunnitelma, johon sisältyy aikataulu ja erityistoimet liittymiskumppanuuden ensisijaisten tavoitteiden saavuttamiseksi.

               (11)

               Päätös 2006/35/EY olisi kumottava.

         ON PÄÄTTÄNYT SEURAAVAA:
   1 artikla
   Asetuksen (EY) N:o 390/2001 2 artiklan mukaisesti Turkin liittymiskumppanuuteen sisältyvät periaatteet, ensisijaiset tavoitteet, välitavoitteet ja edellytykset luetellaan tämän päätöksen liitteessä.
   2 artikla
   Liittymiskumppanuuden toteuttamista tarkastelevat ja valvovat assosiaatiosopimuksella perustetut elimet ja neuvosto komission antamien vuosittaisten kertomusten perusteella.
   3 artikla
   Kumotaan päätös 2006/35/EY.
   4 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 18 päivänä helmikuuta 2008.

            Neuvoston puolesta

            Puheenjohtaja

         D. RUPEL

      (1)  EYVL L 58, 28.2.2001, s. 1.

      (2)  Päätös 2001/235/EY (EYVL L 85, 24.3.2001, s. 13) ja päätös 2003/398/EY (EUVL L 145, 12.6.2003, s. 40).

      (3)  Päätös 2006/35/EY (EUVL L 22, 26.1.2006, s. 34).

      (4)  EUVL L 210, 31.7.2006, s. 82.

      LIITE
      TURKIN VUODEN 2007 LIITTYMISKUMPPANUUS
      1.   JOHDANTO
      Luxemburgissa vuoden 1997 joulukuussa kokoontunut Eurooppa-neuvosto päätti, että liittymiskumppanuus on liittymistä valmistelevan vahvistetun strategian ydin, jolla kaikki ehdokasmaille suunnatun tuen muodot realisoituvat yksissä ja samoissa puitteissa. Tällä tavoin yhteisö kohdistaa tukensa kunkin ehdokasvaltion erityistarpeisiin ja tukee niitä liittymisongelmien erityisongelmien ratkaisemisessa.
      Neuvosto hyväksyi Turkin ensimmäisen liittymiskumppanuuden maaliskuussa 2001. Komission lokakuussa 2002 julkistamassa laajentumisen strategia-asiakirjassa todettiin, että komissio aikoo tehdä ehdotuksen Turkkia koskevasta tarkistetusta liittymiskumppanuudesta. Komissio esitti maaliskuussa 2003 tarkistetun liittymiskumppanuuden, ja neuvosto hyväksyi sen saman vuoden toukokuussa. Lokakuussa 2004 antamassaan suosituksessa komissio ehdotti, että poliittisen uudistusprosessin jatkuvuuden ja peruuttamattomuuden takaamiseksi Euroopan unionin olisi jatkossakin seurattava poliittisten uudistusten etenemistä tarkasti. Komissio ehdotti vuonna 2005 erityisesti tarkistetun liittymiskumppanuuden hyväksymistä: neuvosto hyväksyi sen tammikuussa 2006. Kumppanuudet on tapana saattaa ajan tasalle kahden vuoden välein edellyttäen, että niissä esitettyjen lyhyen aikavälin ensisijaisten tavoitteiden toteuttaminen on edennyt odotusten mukaisesti. Näin ollen komissio ehdottaa liittymiskumppanuuden uudistamista.
      Turkin olisi laadittava suunnitelma, johon sisältyy aikataulu ja erityistoimet liittymiskumppanuuden ensisijaisten tavoitteiden saavuttamiseksi.
      Tarkistettu liittymiskumppanuus luo perustan tietyille politiikan välineille ja/tai rahoitusvälineille, joilla Turkkia autetaan sen jäsenyysvalmisteluissa. Tarkistettu liittymiskumppanuus on myös tulevien poliittisten uudistusten perusta ja mitta-asteikko edistymistä arvioitaessa.
      2.   PERIAATTEET
      Turkin tärkeimmät ensisijaiset tavoitteet liittyvät sen valmiuksiin täyttää Kööpenhaminan Eurooppa-neuvostossa vuonna 1993 määritellyt edellytykset ja neuvoston 3 päivänä lokakuuta 2005 vahvistamaan neuvottelukehykseen sisältyvät vaatimukset.
      3.   ENSISIJAISET TAVOITTEET
      Liittymiskumppanuuteen sisältyvien ensisijaisten tavoitteiden valinnassa on perusteena käytetty maan realistisia mahdollisuuksia saavuttaa tavoitteet tai edistyä niiden saavuttamisessa huomattavasti lähivuosien aikana. Tavoitteet jaetaan lyhyen aikavälin tavoitteisiin, jotka odotetaan saavutettavan vuoden tai kahden kuluessa, ja keskipitkän aikavälin tavoitteisiin, jotka odotetaan saavutettavan kolmen tai neljän vuoden kuluessa. Tavoitteet liittyvät sekä lainsäädäntöön että sen täytäntöönpanoon.
      Tarkistetussa liittymiskumppanuudessa määritetään Turkin liittymisvalmistelujen ensisijaiset alat. Turkin on kuitenkin lopulta pyrittävä ratkaisemaan kaikki määräaikaiskertomuksissa esiin otetut kysymykset, mukaan lukien poliittisen uudistusprosessin vahvistaminen sen peruuttamattomuuden takaamiseksi ja sen yhdenmukaisen täytäntöönpanon varmistamiseksi koko maassa ja hallinnon kaikilla tasoilla. Lisäksi on tärkeää, että Turkki täyttää lainsäädännön lähentämistä ja yhteisön säännöstön täytäntöönpanoa koskevat sitoumukset, jotka on annettu assosiaatiosopimuksen, tulliliitosta tehdyn sopimuksen ja EY:n ja Turkin assosiaationeuvoston päätösten nojalla annettujen, muun muassa maataloustuotteiden kauppajärjestelmää koskevien sitoumusten mukaisesti.
      3.1   LYHYEN AIKAVÄLIN ENSISIJAISET TAVOITTEET
      Poliittinen vuoropuhelu
      Demokratia ja oikeusvaltio
      Julkishallinto

                  —

                  Turkin on jatkettava julkishallinnon ja henkilöstöpolitiikan uudistusta tehokkuuden, vastuullisuuden ja avoimuuden lisäämiseksi.

                  —

                  Turkin on vahvistettava paikallishallintoa uudistamalla keskushallintoa, siirtämällä toimivaltaa paikallishallintoelimille ja osoittamalla niille riittävät resurssit.

                  —

                  Turkin on pantava täytäntöön lainsäädäntö, jonka tarkoituksena on täysin toimivan oikeusasiamiesjärjestelmän perustaminen.

                  —

                  Turkin on annettava tilintarkastustuomioistuinta koskeva lainsäädäntö ja pantava se täytäntöön.

            Turvallisuusjoukkojen siviilivalvonta

                  —

                  Turkin on tehostettava armeijan siviilivalvonnan saattamista vastaamaan EU:n jäsenvaltioiden käytäntöjä. Sen on varmistettava, että armeija ei puutu poliittiseen keskusteluun ja että siviiliviranomaiset käyttävät turvallisuuskysymyksiin liittyviä valvontavaltuuksiaan täysimääräisesti, myös kansallisen turvallisuusstrategian laadinnassa ja sen täytäntöönpanossa.

                  —

                  Turkin on edettävä turvallisuusasioissa kohti suurempaa vastuullisuutta ja avoimuutta.

                  —

                  Turkin on perustettava sotilas- ja puolustuspolitiikan ja kaikkien niihin liittyvien menojen parlamentaarinen valvontajärjestely, johon kuuluu myös ulkoinen tarkastus.

                  —

                  Turkin on rajattava sotilastuomioistuinten toimivalta koskemaan yksinomaan sotilashenkilöstön sotilastehtäviä.

            Oikeusjärjestelmä

                  —

                  Turkin on muun muassa koulutukseen panostamalla tehostettava pyrkimyksiä varmistaa, että oikeuslaitoksen tulkinta ihmisoikeuksiin ja perusvapauksiin liittyvästä lainsäädännöstä on ihmisoikeuksien ja perusvapauksien suojaamiseksi tehdyn yleissopimuksen (Euroopan ihmisoikeussopimus), Euroopan ihmisoikeustuomioistuimen (EIT) oikeuskäytännön ja Turkin perustuslain 90 §:n mukaista.

                  —

                  Turkin on varmistettava, että oikeuslaitos on riippumaton muista valtioelimistä, erityisesti tuomarien ja syyttäjien korkean neuvoston sekä niiden toiminnan valvontajärjestelmän osalta. Samoin on varmistettava, että tuomarien ja syyttäjien korkea neuvosto edustaa oikeuslaitosta kokonaisuudessaan.

                  —

                  Turkin on tehostettava oikeuslaitoksen toimintaa etenkin parantamalla sen institutionaalisia valmiuksia ja antamalla uusi siviiliprosessilaki.

                  —

                  Turkin on edettävä alueellisten väliasteen muutoksenhakutuomioistuinten perustamisessa.

            Lahjonnan vastainen toiminta

                  —

                  Turkin on laadittava kokonaisvaltainen lahjonnan vastainen strategia, johon kuuluu korkean tason lahjonnan torjuminen, ja luotava keskustason elin valvomaan sen täytäntöönpanoa, myös laatimalla tilastotietoja. Samoin sen on parannettava kaikkien lahjonnan torjuntaan osallistuvien instituutioiden välistä koordinointia.

                  —

                  Turkin on varmistettava virkamiesten eettisen käytöksen periaatteita koskevan asetuksen täytäntöönpano ja ulotettava sen säännökset koskemaan myös vaaleilla valittuja edustajia sekä oikeuslaitoksen, yliopistojen ja armeijan henkilöstöä.

                  —

                  Turkin on rajoitettava poliitikoille ja virkamiehille myönnettävää koskemattomuutta parhaiden eurooppalaisten toimintatapojen mukaisesti ja parannettava puolueiden ja vaalikampanjoinnin rahoituksen läpinäkyvyyttä koskevaa lainsäädäntöä.

            Ihmisoikeudet ja vähemmistöjen suojelu
      Ihmisoikeuksia koskevan kansainvälisen oikeuden noudattaminen

                  —

                  Turkin on ratifioitava YK:n kidutuksen vastaisen yleissopimuksen valinnainen pöytäkirja, jossa määrätään suljettuja laitoksia koskevan riippumattoman valvontajärjestelmän perustamisesta.

            Euroopan ihmisoikeustuomioistuin

                  —

                  Turkin on noudatettava Euroopan ihmisoikeussopimusta ja huolehdittava EIT:n tuomioiden täysimääräisestä täytäntöönpanosta.

                  —

                  Turkin on muutettava rikosprosessilakia sen varmistamiseksi, että oikeus asian uudelleen käsittelyyn toteutuu EIT:n asiaa koskevien tuomioiden mukaisesti.

            Ihmisoikeuksien edistäminen ja täytäntöönpano

                  —

                  Turkin on perustettava riippumaton kansallinen ihmisoikeuksia käsittelevä elin ja osoitettava sille riittävät resurssit YK:n asiaa koskevien periaatteiden mukaisesti. Turkin on seurattava ihmisoikeustapauksia, myös tilastotietojen kautta.

                  —

                  Turkin on jatkettava koulutuksen antamista lainvalvontaviranomaisille ihmisoikeuskysymyksistä ja tutkintatekniikoista.

            Kansalaisoikeudet ja poliittiset oikeudet
      Kidutuksen ja epäasiallisen kohtelun estäminen

                  —

                  Turkin on varmistettava kidutuksen ja epäasiallisen kohtelun ”nollatoleranssi-politiikan” puitteissa käyttöön otettujen toimenpiteiden täytäntöönpano Euroopan ihmisoikeussopimuksen ja kidutuksen vastaisen komitean suositusten mukaisesti.

                  —

                  Turkin on varmistettava Istanbulin pöytäkirjan täytäntöönpano koko maassa erityisesti lisäämällä lääketieteellistä asiantuntemusta.

                  —

                  Turkin on tehostettava rankaisemattomuuden vastaisia toimia. Sen on varmistettava, että syyttäjät tutkivat tapaukset ripeästi ja tehokkaasti niin, että tuomioistuimet voivat todeta syylliset ja määrätä heille rangaistuksen.

            Oikeussuojan saatavuus

                  —

                  Turkin on tehostettava toimia riittävän oikeusavun ja laadukkaiden tulkkauspalvelujen takaamiseksi.

            Sananvapaus

                  —

                  Turkin on tarkistettava sananvapauslainsäädäntöään ja pantava se täytäntöön, mukaan lukien lehdistönvapaus, varmistaakseen sananvapauden täysimääräisen kunnioittamisen Euroopan ihmisoikeussopimuksen ja EIT:n oikeuskäytännön mukaisesti.

                  —

                  Turkin on korjattava niiden ihmisten tilanne, jotka on asetettu syytteeseen tai tuomittu rangaistukseen väkivallattomien mielenilmauksien vuoksi.

            Kokoontumis- ja yhdistymisvapaus

                  —

                  Turkin on jatkettava kaikkien yhdistymisvapauteen ja rauhanomaisen kokoontumisen vapauteen liittyvien uudistusten täytäntöönpanoa Euroopan ihmisoikeussopimuksen ja siihen liittyvän oikeuskäytännön mukaisesti. Turkin on pantava täytäntöön toimenpiteitä turvallisuusjoukkojen liiallisen voimankäytön estämiseksi.

                  —

                  Turkin on mukautettava puolueita koskevaa lainsäädäntöään EU:n jäsenvaltioiden parhaisiin käytäntöihin.

            Kansalaisjärjestöt

                  —

                  Turkin on tuettava edelleen kansalaisyhteiskunnan kehitystä ja sen osallistumista julkisen sektorin toimintalinjojen laadintaan.

                  —

                  Turkin on edistettävä avointa kommunikaatiota ja yhteistyötä kaikkien turkkilaisen kansalaisyhteiskunnan alojen ja niiden eurooppalaisten kumppanien välillä.

            Uskonnonvapaus

                  —

                  Turkin on toteutettava tarvittavat toimenpiteet suvaitsevan ilmapiirin luomiseksi, jotta uskonnonvapaus käytännössä täysin toteutuu.

            Euroopan ihmisoikeussopimuksen ja EIT:n oikeuskäytännön mukaisesti:

                  —

                  Turkin on tarkistettava uskonnollisia yhdyskuntia koskevaa lainsäädäntöään ja pantava se täytäntöön.

                  —

                  Turkin on tulkittava ja sovellettava voimassa olevaa lainsäädäntöä, kunnes uskonnollisia yhdyskuntia koskeva uusi laki annetaan ja pannaan täytäntöön.

                  —

                  Turkin on varmistettava, että muutkin uskonnolliset yhteisöt kuin islaminuskoiset yhteisöt voivat hankkia oikeushenkilön aseman ja käyttää oikeuksiaan.

                  —

                  Turkin on varmistettava muiden kuin islaminuskoisten mahdollisuus järjestää uskonnollista koulutusta, papiston koulutus mukaan luettuna.

                  —

                  Turkin on varmistettava turkkilaisten ja ulkomaalaisten yhdenvertainen kohtelu, kun on kyse uskonnonvapauden harjoittamisesta järjestäytyneiden uskonnollisten yhteisöjen toimintaan osallistumalla.

                  —

                  Turkin on annettava lainsäädäntöä estääkseen syytetoimien ja tuomioiden kohdistumisen toistuvasti sellaisiin henkilöihin, jotka kieltäytyvät asepalveluksesta omantunnon syistä tai uskonnollisesta vakaumuksesta.

            Taloudelliset ja sosiaaliset oikeudet
      Naisten oikeudet

                  —

                  Turkin on jatkettava toimia naisten oikeuksiin liittyvän lainsäädännön täytäntöön panemiseksi ja kaikenlaisen naisiin kohdistuvan väkivallan torjumiseksi, mukaan lukien kunniarikokset. Turkin on varmistettava erikoiskoulutus tuomareille, syyttäjille, lainvalvontaviranomaisille, kunnallisviranomaisille ja muille toimivaltaisille instituutioille sekä tehostettava pyrkimyksiä perustaa kaikkiin suurempiin kuntiin turvapaikkoja väkivallan uhassa eläville naisille nykyisen lainsäädännön mukaisesti.

                  —

                  Turkin on jatkettava suuren yleisön ja erityisesti miesten valistamista tasa-arvokysymyksistä ja edistettävä naisen asemaa yhteiskunnassa muun muassa varmistamalla naisten tasapuoliset mahdollisuudet kouluttautua, hakeutua työmarkkinoille sekä osallistua politiikkaan ja muuhun yhteiskuntaelämään. Turkin on tuettava naisjärjestöjen kehittämistä näiden tavoitteiden saavuttamiseksi.

            Lasten oikeudet

                  —

                  Turkin on varmistettava lastensuojelulain täytäntöönpano kokonaisuudessaan ja edistettävä lasten oikeuksien suojelua eurooppalaisten ja kansainvälisten vaatimusten mukaisesti.

                  —

                  Turkin on jatkettava toimia lapsityövoiman käytön ja lasten köyhyyden torjumiseksi ja katulasten tilanteen parantamiseksi.

            Työntekijöiden oikeudet ja ammattiyhdistykset

                  —

                  Turkin on varmistettava, että ammattiyhdistysten kaikkia oikeuksia kunnioitetaan EU:n vaatimusten ja kansainvälisen työjärjestön (ILO) yleissopimusten mukaisesti erityisesti järjestäytymisoikeuden, lakko-oikeuden ja kollektiivisen neuvotteluoikeuden osalta.

                  —

                  Turkin on vahvistettava työmarkkinaosapuolten vuoropuhelua entisestään sekä helpotettava ja tuettava yhteistyötä EU-kumppanien kanssa.

            Syrjinnän vastainen politiikka

                  —

                  Turkin on taattava sekä lainsäädännössä että käytännössä kaikille yksilöille täydet ihmisoikeudet ja perusvapaudet ilman kieleen, poliittiseen mielipiteeseen, sukupuoleen, rotuun tai etniseen alkuperään, uskontoon tai uskoon, vammaisuuteen, ikään tai sukupuoliseen suuntautuneisuuteen perustuvaa syrjintää.

                  —

                  Turkin on lisättävä pyrkimyksiä tarkistaa opetussuunnitelmia ja oppikirjoja siten, että niistä poistetaan syrjinnäksi tulkittavat kohdat.

            Vähemmistöjen oikeudet, sivistykselliset oikeudet ja vähemmistöjen suojelu

                  —

                  Turkin on huolehdittava kulttuurisesta monimuotoisuudesta ja edistettävä vähemmistöjen kunnioittamista ja suojelua Euroopan ihmisoikeussopimuksen, kansallisten vähemmistöjen suojelua koskevan puiteyleissopimuksen periaatteiden ja jäsenvaltioiden parhaiden käytäntöjen mukaisesti.

                  —

                  Turkin on taattava vähemmistöjen oikeudellinen suoja ja erityisesti Euroopan ihmisoikeussopimuksen ensimmäisen lisäpöytäkirjan mukainen oikeus omaisuudensuojaan.

            Sivistykselliset oikeudet

                  —

                  Turkin on parannettava muiden kuin turkinkielisten radio- ja televisiolähetysten saatavuutta erityisesti poistamalla jäljellä olevat lakisääteiset rajoitukset.

                  —

                  Turkin on hyväksyttävä tarvittavat toimenpiteet muiden kielten kuin turkin opettamisen tukemiseksi.

            Tilanne itä- ja kaakkoisosassa

                  —

                  Turkin on kehitettävä kokonaisvaltainen lähestymistapa alueellisten erojen vähentämiseksi ja erityisesti tilanteen parantamiseksi Turkin kaakkoisosassa, pyrkien parantamaan kaikkien Turkin kansalaisten taloudellisia, sosiaalisia ja sivistyksellisiä mahdollisuuksia, kurdit mukaan luettuina.

                  —

                  Turkin on lakkautettava kylävartiointijärjestelmä maan kaakkoisosassa.

                  —

                  Alue on puhdistettava jalkaväkimiinoista.

            Maansisäiset pakolaiset

                  —

                  Turkin on jatkettava toimenpiteitä, joilla helpotetaan maansisäisten pakolaisten paluuta alkuperäisille asuinseuduilleen YK:n pääsihteerin erityisedustajan suositusten mukaisesti.

                  —

                  Turkin on jatkettava terrorismista ja terrorismin torjunnasta aiheutuneiden tappioiden korvaamista koskevan lain täytäntöönpanoa. Sen on myös huolehdittava siitä, että uhreille maksetaan korvaukset oikeudenmukaisesti ja viivytyksettä.

            Alueelliset kysymykset ja kansainväliset velvoitteet
      Kypros

                  —

                  Turkin on tuettava aktiivisesti pyrkimyksiään panna täytäntöön heinäkuun kahdeksannen päivän prosessi, jonka on määrä johtaa Kyproksen ongelman kokonaisvaltaiseen ja elinkelpoiseen ratkaisuun YK:n puitteissa ja Euroopan unionin perustana olevien periaatteiden mukaisesti, mukaan lukien konkreettiset toimet, joilla edistetään tällaiselle kokonaisvaltaiselle ratkaisulle suopeata ilmapiiriä.

                  —

                  Turkin on pantava kaikilta osin täytäntöön pöytäkirja, jolla Ankaran sopimusta muutetaan uusien jäsenvaltioiden unioniin liittymisen huomioon ottamiseksi, mukaan lukien kaikkien nykyisten rajoitusten poistaminen Kyproksen lipun alla purjehtivilta aluksilta ja Kyproksen kaupankäyntiä palvelevilta aluksilta (1).

                  —

                  Turkin on toteutettava konkreettisia toimia Turkin ja kaikkien EU:n jäsenvaltioiden, Kyproksen tasavalta mukaan luettuna, kahdenvälisten suhteiden normalisoimiseksi mahdollisimman pian (1).

            Rajariitojen rauhanomainen ratkaiseminen

                  —

                  Turkin on jatkettava pyrkimyksiään selvittämättömien rajariitojen ratkaisemiseksi YK:n peruskirjan mukaista riitojen rauhanomaisen ratkaisemisen periaatetta noudattaen, käyttäen tarvittaessa hyväksi Kansainvälisen tuomioistuimen toimivaltaa.

                  —

                  Turkin on yksiselitteisesti sitouduttava hyvien naapuruussuhteiden ylläpitoon, selvitettävä kaikki erimielisyyttä naapurimaiden kanssa aiheuttavat asiat ja pidätyttävä uhkauksista ja toimista, jotka voisivat vaikuttaa kielteisesti rajakiistojen rauhanomaiseen ratkaisemiseen.

            Assosiaatiosopimuksen mukaiset velvoitteet

                  —

                  Turkin on pantava täytäntöön assosiaatiosopimuksen yhteydessä annetut sitoumukset, mukaan lukien tulliliitto.

            Taloudelliset kriteerit

                  —

                  Turkin on jatkettava tarkoituksenmukaisen finanssi- ja rahapolitiikan harjoittamista ja toteutettava tarvittavia toimenpiteitä kansantalouden vakauden ja ennustettavuuden säilyttämiseksi. Sen on myös luotava kestävä ja tehokas sosiaaliturvajärjestelmä.

                  —

                  Turkin on entisestään parannettava talouspolitiikan koordinointia eri instituutioiden ja eri politiikanalojen kesken, jotta talouspolitiikalle saataisiin johdonmukainen ja kestävä toimintakehys.

                  —

                  Turkin on jatkettava valtionyritysten yksityistämistä.

                  —

                  Turkin on jatkettava markkinoiden vapauttamista ja hintauudistuksia erityisesti energiasektorilla ja maataloudessa.

                  —

                  Turkin on pyrittävä ratkaisemaan työmarkkinoiden epätasapaino. Tilanteen korjaamiseksi sen on parannettava työmarkkinoiden kannustimia ja joustoa osallistumisen ja työllisyyden parantamiseksi. Sen on myös parannettava yleissivistävää ja ammatillista koulutusta maataloudesta palvelutalouteen siirtymisen kannustamiseksi.

                  —

                  Turkin on parannettava liiketoimintaympäristöä. Tavoitteen toteutumiseksi sen on tehostettava liiketoimintaan liittyvää lainkäyttöä ja taattava markkinoiden sääntelyviranomaisten riippumattomuus. Lisäksi sen on parannettava konkurssimenettelyjä keinona puuttua markkinoilta poistumisen esteisiin.

                  —

                  Turkin on löydettävä keinot puuttua epäviralliseen talouteen ja käytettävä niitä.

            Edellytykset täyttää jäsenyyteen liittyvät velvoitteet
      1 luku:   Tavaroiden vapaa liikkuvuus

                  —

                  Turkin on kumottava tuontiluvat ja muu luvanvaraisuus samoin kuin kohtuuttomat todistuksen esittämistä koskevat vaatimukset muilta tuotteilta kuin käytetyiltä moottoriajoneuvoilta.

                  —

                  Turkin on toimitettava komissiolle suunnitelma käytettyjen moottoriajoneuvojen tuontiluvista luopumiseksi.

                  —

                  Turkin on saatettava päätökseen EY:n perustamissopimuksen 28–30 artiklan vastaisten toimenpiteiden nimeäminen, laadittava suunnitelma niiden kumoamiseksi ja sisällytettävä vastavuoroista tunnustamista koskeva lauseke Turkin oikeusjärjestykseen.

                  —

                  Turkin on ratkaistava jäljellä oleva kysymys lääkkeisiin liittyvästä tietosuojasta.

            3 luku:   Sijoittautumisoikeus ja palvelujen tarjoamisvapaus

                  —

                  Turkin on laadittava yksityiskohtainen strategia, jossa esitetään mieluiten aikatauluun sidottuina kaikki ne lainsäädännön lähentämiseen ja institutionaalisten valmiuksien lisäämiseen tähtäävät toimet, joihin maan on ryhdyttävä tämän neuvotteluluvun kattaman yhteisön säännöstön noudattamiseksi.

                  —

                  Turkin on jatkettava lainsäädäntönsä lähentämistä ammattipätevyyden vastavuoroista tunnustamista koskevan yhteisön säännöstön kanssa, erityisesti ottamalla käyttöön akateemisten tutkintojen tunnustamismenettelystä erillinen menettely ammattitutkintojen tunnustamista varten sekä ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY (2) mukaiset ammattikoulutuksen vähimmäisvaatimukset.

                  —

                  Turkin on aloitettava lainsäädäntönsä lähentäminen postipalveluja koskevan yhteisön säännöstön kanssa.

            4 luku:   Pääomien vapaa liikkuvuus

                  —

                  Turkin on poistettava EU:sta peräisin olevia suoria ulkomaisia sijoituksia koskevat rajoitukset.

                  —

                  Turkin on aloitettava maksujärjestelmiä koskevan lainsäädännön yhdenmukaistaminen yhteisön säännöstön kanssa.

            5 luku:   Julkiset hankinnat

                  —

                  Turkin on annettava yhdelle hankintavirastolle tehtäväksi huolehtia hankintapolitiikan johdonmukaisuudesta ja ohjata sen toteuttamista.

                  —

                  Turkin on esitettävä kokonaisvaltainen strategia, joka kattaa kaikki lainsäädännön lähentämiseen ja institutionaalisten valmiuksien lisäämiseen tähtäävät uudistukset, jotka maan on toteutettava yhteisön säännöstön noudattamiseksi.

            6 luku:   Yhtiöoikeus

                  —

                  Turkin on annettava uusi kauppalaki.

            7 luku:   Teollis- ja tekijänoikeuslainsäädäntö

                  —

                  Turkin on lisättävä poliisin, tullin ja tuomioistuinten valmiuksia valvoa teollis- ja tekijänoikeuksien noudattamista muun muassa parantamalla näiden viranomaisten välistä koordinointia.

                  —

                  Turkin on puututtava erityisesti tavaramerkkien väärentämiseen ja tuotteiden laittomaan valmistukseen.

            8 luku:   Kilpailupolitiikka

                  —

                  Turkin on annettava yhteisön säännöstön vaatimuksia vastaava laki valtiontuista ja perustettava riippumattomasti toimiva valtiontukien valvontaviranomainen, joka pystyy noudattamaan avoimuudesta annettuja sitoumuksia.

                  —

                  Turkin on saatava valmiiksi EU:n vaatimuksia vastaava teräsalan kansallinen rakenneuudistusohjelma ja hyväksyttävä se.

            9 luku:   Rahoituspalvelut

                  —

                  Turkin on jatkettava lainsäädännön lähentämistä luottolaitoksille ja sijoitusyhtiöille asetettuihin uusiin pääomavaatimusten ja muiden asiaan liittyvien ohjeiden kanssa (talletusten vakuusjärjestelmä, toiminnan purkaminen ja uudelleenorganisointi, finanssiryhmittymät, pankkitilit).

                  —

                  Turkin on vahvistettava vakavaraisuus- ja valvontamääräyksiä niin pankkialalla kuin muullakin rahoitussektorilla. Sen on myös perustettava riippumaton sääntely- ja valvontaviranomainen vakuutus- ja eläkealalle.

            10 luku:   Tietoyhteiskunta ja tiedotusvälineet

                  —

                  Turkin on annettava EU:n sääntelykehyksen kanssa yhdenmukainen sähköistä viestintää koskeva laki.

                  —

                  Turkin on täytettävä loputkin ehdot, joita EU:n vuoden 2002 sääntelykehyksen täytäntöönpano edellyttää.

                  —

                  Turkin on jatkettava audiovisuaalialan lainsäädännön lähentämistä erityisesti Televisio ilman rajoja -direktiivin kanssa.

            11 luku:   Maatalous ja maaseudun kehittäminen

                  —

                  Turkin on perustettava EU:n vaatimusten mukainen virasto hoitamaan asioita, jotka kuuluvat liittymistä valmistelevan tukivälineen maaseudun kehittämistä koskevaan osa-alueeseen.

                  —

                  Turkin on poistettava naudanlihan, elävien nautaeläinten ja naudasta saatavien sivutuotteiden kaupan rajoitukset.

            12 luku:   Elintarviketurvallisuus-, eläinlääkintä- ja kasvinsuojelupolitiikka

                  —

                  Turkin on annettava elintarvikkeita, rehuja ja eläinlääkintää koskeva puitelaki, joka täyttää EU:n vaatimukset ja mahdollistaa yhteisön säännöstön saattamisen osaksi kansallista lainsäädäntöä kaikilta osin.

                  —

                  Turkin on varmistettava, että järjestelmä nautaeläinten tunnistamiseksi, rekisteröimiseksi ja niiden siirtojen rekisteröimiseksi toimii EU:n säännöstön edellyttämällä tavalla, ja otettava käyttöön lampaiden ja vuohien siirtojen rekisteröintiin soveltuva järjestelmä.

                  —

                  Turkin on ryhdyttävä tarvittaviin toimiin, jotta Maailman eläintautijärjestö voisi tunnustaa Traakian alueen suu- ja sorkkataudista vapaaksi vyöhykkeeksi, jolla mahdollisen epidemian puhjetessa aloitetaan rokotukset.

                  —

                  Turkin on luokiteltava kaikki maatalouselintarvikealan laitokset yhteisön säännöstön mukaisesti ja laadittava kyseisiä laitoksia varten kansallinen modernisointiohjelma.

            13 luku:   Kalatalous

                  —

                  Turkin on vahvistettava hallinnon rakenteita erityisesti luomalla kaikista kalastusalan kysymyksistä vastaava keskusyksikkö. Myös kalastuksen tarkastus- ja valvontatoimintoja on syytä vahvistaa.

                  —

                  Turkin on annettava EU:n vaatimusten mukainen tarkistettu kalastuslaki, myös kalavarojen hoidon ja kalastusalusten hallinnoinnin sekä tarkastus- ja valvontatoimien osalta.

            14 luku:   Liikennepolitiikka

                  —

                  Turkin on annettava rautatieliikenteen puitelaki, jotta se voisi asteittain avata maan rautatieliikenteen markkinat, ja erotettava infrastruktuurin hallinto ja palvelujen tarjoaminen toisistaan.

                  —

                  Turkin on jatkettava meriliikennettä koskevan lainsäädännön lähentämistä ja täytäntöönpanoa panostamalla vesien pilaantumisen ehkäisyyn. Merenkulkuhallintoa on vahvistettava entisestään muun muassa parantamalla Turkin laivaston turvallisuutta ja panemalla täytäntöön merenkulun turvallisuutta koskeva yhteisön säännöstö.

                  —

                  Ilmailun alalla Turkin on jatkettava sellaisen teknisen ratkaisun etsimistä, jolla varmistetaan lentoturvallisuuden asianmukaisen tason takaava viestiliikenne Välimeren kaakkoisalueella.

                  —

                  Turkin on sitouduttava prosessiin, joka johtaa yhteisön suorittaman nimeämisen tunnustamiseen, ja laadittava selkeä strategia lainsäädännön asteittaiseen yhdenmukaistamiseen yhtenäistä eurooppalaista ilmatilaa koskevan yhteisön säännöstön kanssa.

                  —

                  Turkin on mukautettava siviili-ilmailun turvallisuutta koskevaa lainsäädäntöään Euroopan siviili-ilmailukonferenssin toimintapoliittisen julistuksen määräysten ja erityispiirteiden huomioon ottamiseksi ja pantava kyseinen lainsäädäntö täytäntöön.

            15 luku:   Energia

                  —

                  Turkin on jatkettava lainsäädäntönsä lähentämistä kaasun ja sähkön sisämarkkinoita sekä rajat ylittävää sähkön kauppaa koskevan yhteisön säännöstön kanssa ja pantava kyseinen lainsäädäntö täytäntöön muun muassa energiayhteisösopimuksen mahdollista jäsenyyttä silmällä pitäen. Samoin on varmistettava kaasunsiirtoa koskevien tasapuolisten ja syrjimättömien sääntöjen täytäntöönpano.

                  —

                  Turkin on jatkettava eri sääntelyviranomaisten valmiuksien kehittämistä ja varmistettava viranomaisten riippumattomuus.

                  —

                  Turkin on parannettava hallinnollisia valmiuksia ja jatkettava lainsäädännön lähentämistä energiatehokkuuden osalta, edistettävä sähkön ja lämmön tehokasta yhteistuotantoa ja kehitettävä uusiutuvia energianlähteitä liikenteeseen, sähköntuotantoon ja lämmitykseen/jäähdyttämiseen, mukaan lukien tarkoituksenmukaisten ja kunnianhimoisten tavoitteiden ja kannustimien asettaminen.

                  —

                  Turkin on liityttävä käytetyn polttoaineen ja radioaktiivisen jätteen huollon turvallisuutta koskevaan yleissopimukseen.

            16 luku:   Verotus

                  —

                  Turkin on ryhdyttävä käytännön toimiin alkoholituotteiden sekä tuontitupakan ja -savukkeiden syrjivän verotuksen alentamiseksi merkittävästi ja esitettävä komission hyväksyttäväksi selkeät välitavoitteet sisältävä suunnitelma jäljellä olevan syrjivän verotuksen lopettamiseksi.

                  —

                  Turkin on jatkettava alv- ja valmisteverolainsäädännön yhdenmukaistamista erityisesti verojen rakenteen ja sovellettavien verokantojen osalta.

                  —

                  Turkin on jatkettava verohallinnon tehostamista ja nykyaikaistamista, mukaan lukien tietotekniikkasektori, parantaakseen lainsäädännön noudattamista, tehostaakseen veronkantoa ja supistaakseen epävirallista taloutta.

            18 luku:   Tilastot

                  —

                  Turkin on laadittava kansantalouden tilinpidon tärkeimmät indikaattorit ajallaan EKT 95 -järjestelmää noudattaen.

                  —

                  Turkin on mukautettava tiedonkeruun menetelmiä ja organisointia voidakseen tuottaa EU:n vaatimusten mukaisia maataloustilastoja.

                  —

                  Turkin on saatava valmiiksi yritysrekisterin perustamistoimet.

            19 luku:   Sosiaalipolitiikka ja työllisyys

                  —

                  Turkin on luotava edellytykset työmarkkinaosapuolten tosiasialliselle vuoropuhelulle kaikilla tasoilla muun muassa antamalla uutta lainsäädäntöä, jolla poistetaan ammattiyhdistystoiminnan rajoitukset ja varmistetaan ammattiyhdistysoikeuksien täysimääräinen toteutuminen.

                  —

                  Turkin on laadittava analyysi maassa tehtävästä pimeästä työstä ja esitettävä suunnitelma ongelman ratkaisemiseksi osana kokonaisvaltaista toimintasuunnitelmaa, jolla yhteisön säännöstö pannaan täytäntöön koko työvoimaa hyödyttävällä tavalla.

                  —

                  Turkin on saatettava päätökseen sosiaalista osallisuutta edistävää yhteistä muistiota ja työllisyyspolitiikkojen painopisteiden yhteistä arviointia koskevat valmistelut ja pantava aktiivisesti täytäntöön niiden seurantaprosessit.

            20 luku:   Yritys- ja teollisuuspolitiikka

                  —

                  Turkin on hyväksyttävä tarkistettu teollisuuspoliittinen kokonaisstrategia.

            22 luku:   Aluepolitiikka ja rakennepoliittisten välineiden yhteensovittaminen

                  —

                  Turkin on ministeriötasolla tehostettava institutionaalisten rakenteiden luomista ja parannettava hallinnollisia valmiuksia ohjelmasuunnittelun, hankevalmistelun, seurannan, arvioinnin sekä varainhoidon ja sen valvonnan osalta, jotta se voi panna täytäntöön liittymistä valmistelevia EU-ohjelmia valmistautuessaan toteuttamaan yhteisön koheesiopolitiikkaa.

            23 luku:   Oikeuslaitos ja perusoikeudet

                  —

                  Turkin on tehostettava toimia lainsäädäntönsä lähentämiseksi henkilötietojen suojaa koskevan yhteisön säännöstön kanssa sekä riippumattoman tietosuojaviranomaisen perustamiseksi.

                  —

                  Muut ensisijaiset tavoitteet: ks. poliittiset arviointiperusteet.

            24 luku:   Oikeus, vapaus ja turvallisuus

                  —

                  Turkin on jatkettava kaikkien lainvalvontaelinten vahvistamista ja niiden aseman ja toiminnan lähentämistä eurooppalaisten vaatimusten kanssa muun muassa viranomaisten välistä yhteistyötä kehittämällä. Lisäksi on otettava käyttöön eettiset säännöt ja luotava riippumaton ja tehokas muutoksenhakujärjestelmä kaikkien lainvalvontaelinten vastuuvelvollisuuden tehostamiseksi.

                  —

                  Turkin on jatkettava toimia turvapaikkakysymyksiä ja muuttoliikettä koskevan kansallisen toimintasuunnitelman toteuttamiseksi (muun muassa vahvistamalla etenemissuunnitelmaa) ja parannettava valmiuksia torjua laitonta siirtolaisuutta kansainvälisten vaatimusten mukaisesti.

                  —

                  Turkin on tehtävä kiireesti takaisinottosopimus EU:n kanssa.

                  —

                  Turkin on edistyttävä valmisteluissa kokonaisvaltaisen ja yhteisön säännöstön mukaisen turvapaikkalain antamiseksi muun muassa perustamalla turvapaikkakysymyksiin keskittynyt viranomainen.

                  —

                  Turkin on jatkettava toimia integroitua rajaturvallisuutta koskevan kansallisen toimintasuunnitelman toteuttamiseksi muun muassa laatimalla tarkka etenemissuunnitelma. Lisäksi olisi ryhdyttävä toimiin viranomaisen perustamiseksi valvomaan uuden rajalain täytäntöönpanoa.

                  —

                  Turkin on pantava täytäntöön kansallinen strategia järjestäytyneen rikollisuuden torjumiseksi. Sen on tehostettava järjestäytyneen rikollisuuden, huumeiden, ihmiskaupan, petosten, lahjonnan ja rahanpesun torjuntaa.

            26 luku:   Koulutus ja kulttuuri

                  —

                  Turkin on lisättävä elinikäisen oppimisen toimintaohjelmaa ja nuorisotoimintaohjelmaa hallinnoivan kansallisen viraston valmiuksia, jotta se selviytyisi lisääntyneestä työmäärästä.

            27 luku:   Ympäristö

                  —

                  Turkin on otettava käyttöön kokonaisstrategia yhteisön ympäristösäännöstön saattamiselle asteittain osaksi kansallista lainsäädäntöä sekä kyseisen säännöstön täytäntöönpanolle ja sen soveltamisen valvomiselle. Strategiaan on sisällyttävä suunnitelmat, joilla lisätään tarvittavia hallinnollisia valmiuksia kansallisella, alueellisella ja paikallisella tasolla ja joilla varmistetaan vaadittava rahoitus, sekä välitavoitteet ja aikataulut.

                  —

                  Turkin on jatkettava yhteisön ympäristösäännöstön ja erityisesti horisontaalisen ja puitelainsäädännön saattamista osaksi kansallista lainsäädäntöä, sen täytäntöönpanoa ja sen soveltamisen valvontaa, muun muassa ympäristövaikutusten arvioinnin osalta, mukaan lukien rajat ylittävät vaikutukset, sekä hallinnollisten valmiuksien tehostamista.

                  —

                  Turkin on vahvistettava kansallinen jätehuoltosuunnitelma.

            28 luku:   Kuluttaja-asiat ja terveyden suojelu

                  —

                  Turkin on lähennettävä lainsäädäntöään yhteisön kuluttajansuoja- ja terveyssäännöstöön muun muassa veren, kudosten, solujen ja tupakan osalta ja taattava riittävät hallintorakenteet ja täytäntöönpanovalmiudet.

                  —

                  Turkin on muun muassa koulutuksen avulla parannettava tuomioistuinten valmiuksia kuluttajansuojalainsäädännön johdonmukaisen tulkinnan varmistamiseksi.

            29 luku:   Tulliliitto

                  —

                  Turkin on yhdenmukaistettava vapaakauppa-alueita koskevaa lainsäädäntöään yhteisön säännöstön kanssa erityisesti tullivalvontaa ja verotarkastusta koskevien sääntöjen osalta.

                  —

                  Turkin on tehostettava tullihallinnon lainvalvontavalmiuksia erityisesti laittoman kaupan ja tuoteväärennösten osalta. Samoin on jatkettava valmisteluja maan IT-järjestelmien liittämiseksi EU:n vastaaviin järjestelmiin.

                  —

                  Turkin on poistettava tullittomuus tulliliiton piiriin kuuluvilta tavaroilta, joita Turkkiin tuleville matkailijoille myydään verottomien tavaroiden myymälöissä.

            30 luku:   Ulkosuhteet

                  —

                  Turkin on lähennyttävä kantaa, jonka EU on esittänyt Dohan kehitysohjelmasta Maailman kauppajärjestössä, sekä EU:n OECD:ssä esittämiä kantoja.

                  —

                  Turkin on vietävä päätökseen toimet, joilla se lähentyy Euroopan yhteisön yleistä tullietuusjärjestelmää.

                  —

                  Turkin on jatkettava toimia puuttuvien vapaakauppasopimusten tekemiseksi kolmansien maiden kanssa yhteisön säännöstöä noudattaen.

            31 luku:   Ulko-, turvallisuus- ja puolustuspolitiikka

                  —

                  Turkin on jatkettava kantojensa lähentämistä EU:n yhteisten kantojen, julistusten, julkilausumien ja virallisten yhteydenottojen kanssa yhteisen ulko- ja turvallisuuspolitiikan alalla.

                  —

                  Turkin on lähennettävä suhteissa kolmansiin maihin harjoittamiaan politiikkoja ja kansainvälisissä järjestöissä esittämiään kantoja EU:n ja sen jäsenvaltioiden politiikkoihin ja kantoihin, joihin kuuluu myös kaikkien EU:n jäsenvaltioiden jäsenyys alan järjestöissä ja järjestelyissä, kuten Wassenaarin järjestelyssä.

            32 luku:   Varainhoidon valvonta

                  —

                  Turkin on tarkistettava julkisen talouden sisäistä valvontaa koskevaa toimintapoliittista asiakirjaa ja alan lainsäädäntöä.

                  —

                  Turkin on annettava lainsäädäntöä, jolla taataan Turkin tilintarkastustuomioistuimen toiminta ylimpien tarkastuselinten kansainvälisen järjestön (INTOSAI) vaatimusten ja ohjeiden mukaisesti.

                  —

                  Turkin on luotava riippumattomasti toimiva petostentorjunnan koordinointielin EU:n taloudellisten etujen suojaamiseksi.

            3.2   KESKIPITKÄN AIKAVÄLIN ENSISIJAISET TAVOITTEET
      Taloudelliset kriteerit

                  —

                  Turkin on saatettava yksityistämisohjelma päätökseen.

                  —

                  Turkin on huolehdittava julkisen talouden kestävyydestä.

                  —

                  Turkin on edelleen parannettava koulutuksen ja kansanterveyden yleistä tasoa ja kiinnitettävä erityishuomiota nuoriin ja naisiin.

                  —

                  Turkin on saatettava maan infrastruktuuri ajan tasalle erityisesti energian ja liikenteen aloilla koko talouden kilpailukyvyn parantamiseksi.

            Edellytykset täyttää jäsenyyteen liittyvät velvoitteet

            2 luku:

            Työntekijöiden vapaa liikkuvuus

                  —

                  Turkin on varmistettava, että julkisella työvoimapalvelulla on riittävät valmiudet osallistua Euroopan työnvälitysverkoston (EURES) toimintaan.

                  —

                  Turkin on edelleen vahvistettava hallinnon rakenteita erityisesti sosiaaliturvajärjestelmien yhteensovittamisen osalta.

            3 luku:

            Sijoittautumisoikeus ja palvelujen tarjoamisvapaus

                  —

                  Turkin on poistettava loputkin rajoitukset, joita sovelletaan sijoittautumisoikeuteen ja vapauteen tarjota rajat ylittäviä palveluja.

                  —

                  Turkin on jatkettava postipalveluja koskevan lainsäädännön yhdenmukaistamista yhteisön säännöstön kanssa.

                  —

                  Turkin on jatkettava ammattipätevyyden vastavuoroista tunnustamista koskevan lainsäädännön yhdenmukaistamista yhteisön säännöstön kanssa ja erityisesti pyrittävä kumoamaan kansallisuutta koskevat vaatimukset.

            5 luku:

            Julkiset hankinnat

                  —

                  Turkin on pantava julkisia hankintoja koskeva strategia täytäntöön.

                  —

                  Turkin on edistettävä sähköisten välineiden käyttöä hankintaprosessissa.

            6 luku:

            Yhtiöoikeus

                  —

                  Turkin on otettava käyttöön yleisesti sovellettava, EU:n normien mukainen kehys tilinpäätösraportointiin yrityskirjanpidon ja tilintarkastuksen osalta.

                  —

                  Turkin on tiukennettava tiedonantovaatimuksia. Erityisesti on edellytettävä kaikilta yrityksiltä, että ne esittävät varmennetut lausunnot oikeushenkilön asemastaan ja konsolidoidut tilinpäätökset siten, että ne ovat julkisesti nähtävillä.

            7 luku:

            Teollis- ja tekijänoikeuslaki

                  —

                  Turkin on jatkettava lainsäädäntönsä yhdenmukaistamista ja huolehdittava siitä, että teollis- ja tekijänoikeuksia tosiasiallisesti noudatetaan.

            8 luku:

            Kilpailupolitiikka

                  —

                  Turkin on yhdenmukaistettava valtiontukia koskeva sekundaarilainsäädäntönsä.

                  —

                  Turkin on huolehdittava valtiontukien avoimuudesta kahdenvälisesti tekemiensä sitoumusten mukaisesti. Yhteisölle on ilmoitettava kaikista käytössä olevista valtiontukiohjelmista ja yksittäisten tukien myöntämisestä on annettava ennakkoilmoitus.

            10 luku:

            Tietoyhteiskunta ja tiedotusvälineet

                  —

                  Turkin on jatkettava sähköistä viestintää koskevan yhteisön säännöstön saattamista osaksi kansallista lainsäädäntöä, pantava kyseinen lainsäädäntö täytäntöön ja valmisteltava markkinoiden täyttä vapauttamista.

                  —

                  Turkin on jatkettava audiovisuaalialan lainsäädännön yhdenmukaistamista yhteisön säännöstön kanssa ja parannettava alan sääntelyviranomaisen riippumattomuutta ja hallinnollisia valmiuksia.

            11 luku:

            Maatalous ja maaseudun kehittäminen

                  —

                  Turkin on jatkettava maarekisterijärjestelmän ja kansallisen viljelijärekisterijärjestelmän kehittämistä maatalousmaan tarkastusten valmistelemiseksi.

                  —

                  Turkin on aloitettava ympäristöön ja maaseutuun liittyvien pilottitoimien täytäntöönpanon valmistelu maatalouden ympäristötoimenpiteiden tulevaa täytäntöönpanoa silmällä pitäen.

            12 luku:

            Elintarviketurvallisuus-, eläinlääkintä- ja kasvinsuojelupolitiikka

                  —

                  Turkin on toteutettava eläintautien torjuntatoimia ja laadittava tautien hävittämissuunnitelmia, jos eläinterveystilanne sitä edellyttää.

                  —

                  Turkin on parannettava laboratoriokapasiteettia ja torjuntavalmiuksia elintarvikkeiden turvallisuuden, eläinlääkinnän ja kasvinsuojelun aloilla erityisesti vertailulaboratorioiden, jäämien testauksen (torjuntasuunnitelmat mukaan luettuina) ja otantamenetelmien osalta.

                  —

                  Turkin on yhdenmukaistettava tarttuvaa spongiformista enkefalopatiaa (TSE) ja eläimistä saatavia sivutuotteita koskeva lainsäädäntönsä ja aloitettava tarvittavan keruu- ja käsittelyjärjestelmän luominen.

            13 luku:

            Kalatalous

                  —

                  Turkin on luotava luotettava kalakantojen arviointijärjestelmä, jotta meren luonnonvaroista olisi käytettävissä tarkkoja tietoja.

                  —

                  Turkin on mukautettava kalastusalusrekisterinsä EU:n vaatimuksiin.

            14 luku:

            Liikennepolitiikka

                  —

                  Turkin on jatkettava lainsäädäntönsä ja hallintonsa yhdenmukaistamista yhteisön liikennesäännöstön edellyttämällä tavalla erityisesti tieliikenteen ja lentoturvallisuuden osalta.

                  —

                  Turkin on tehostettava valmiuksiaan panna EU:n säännöstö täytäntöön EU:n normien mukaisesti, mukaan lukien valvontatoimet.

            15 luku:

            Energia

                  —

                  Turkin on luotava kilpailukykyiset energian sisämarkkinat sähkö- ja kaasudirektiivien mukaisesti. Sen on jatkettava hallinto- ja sääntelyrakenteidensa lujittamista energiamarkkinoiden toimivuuden ja kilpailukyvyn takaamiseksi.

                  —

                  Turkin on annettava ydinvoimalaki, jolla varmistetaan EU:n normeja vastaava ydinturvallisuuden korkea taso.

            16 luku:

            Verotus

                  —

                  Turkin on jatkettava valmiste- ja arvonlisäverojen yhdenmukaistamista erityisesti vähennysten, vapautusten, erityisjärjestelmien, veronpalautusten ja alennettujen verokantojen soveltamisen osalta.

            18 luku:

            Tilastot

                  —

                  Turkin on tehostettava valtion tilastokeskuksen (Turkstat) koordinointitehtävää ja parannettava sen hallinnollisia valmiuksia, jotta tietojen kerääminen, käsittely ja levittäminen voidaan hoitaa oikea-aikaisesti.

            19 luku:

            Sosiaalipolitiikka ja työllisyys

                  —

                  Turkin on jatkettava yhteisön säännöstön saattamista osaksi kansallista lainsäädäntöä ja lujitettava siihen liittyviä hallinto- ja täytäntöönpanorakenteita, myös työsuojeluhallintoa, yhteistyössä työmarkkinaosapuolten kanssa.

                  —

                  Turkin on parannettava työmarkkinoihin ja yhteiskunnalliseen kehitykseen liittyviä arviointi- ja seurantavalmiuksia ja puututtava rakenteellisiin ongelmiin.

            21 luku:

            Euroopan laajuiset verkot

                  —

                  Turkin on annettava etusija liikenteen infrastruktuuritarpeiden arvioinnin (TINA) puitteissa nimetyille hankkeille ja Euroopan laajuisia energiaverkkoja koskevissa yhteisön suuntaviivoissa nimetyille yleishyödyllisille hankkeille.

            22 luku:

            Aluepolitiikka ja rakennepolitiikan välineiden yhteensovittaminen

                  —

                  Turkin on kehitettävä jatkossa mahdollisesti sovittavan yhteisön koheesiopolitiikan täytäntöönpanon edellyttämiä hallinnollisia valmiuksia keskus-, alue- ja paikallistasolla.

            24 luku:

            Oikeus, vapaus ja turvallisuus

                  —

                  Turkin on vauhditettava toimia yhdennetyn rajaturvallisuusjärjestelmän luomiseksi yhteisön säännöstön mukaisesti. Järjestelmän kulmakiviä ovat viranomaisten välinen tiivis koordinointi ja pätevä henkilöstö, ja siihen kuuluu muun muassa mekanismi kansainvälistä suojelua tarvitsevien henkilöiden tunnistamiseksi rajoilla.

                  —

                  Turkin on jatkettava turvapaikkalainsäädäntönsä yhdenmukaistamista yhteisön säännöstön kanssa erityisesti poistamalla Geneven yleissopimuksen maantieteellistä soveltamista koskeva rajoitus ja tehostamalla toimenpiteitä pakolaisten suojelemiseksi, tukemiseksi ja kotouttamiseksi.

                  —

                  Turkin on varmistettava, että maan lainsäädäntö on siviiliasioiden osalta yhdenmukainen yhteisön säännöstön kanssa, ja parannettava oikeuslaitoksen valmiuksia soveltaa yhteisön säännöstöä.

            27 luku:

            Ympäristö

                  —

                  Turkin on jatkettava yhteisön säännöstön saattamista osaksi kansallista lainsäädäntöä ja sen täytäntöönpanoa puitelainsäädännön, kansainvälisten ympäristösopimusten sekä luonnonsuojelua, veden laatua, kemikaaleja, teollisuuspäästöjä, riskinhallintaa ja jätehuoltoa koskevan lainsäädännön osalta.

                  —

                  Turkin on jatkettava ympäristövaatimusten sisällyttämistä muihin alakohtaisiin politiikkoihin.

            28 luku:

            Kuluttaja-asiat ja terveyden suojelu

                  —

                  Turkin on varmistettava suojelun korkea taso valvomalla kuluttajansuojasääntöjen noudattamista ja kannustamalla kuluttajajärjestöjä niiden toiminnassa.

                  —

                  Turkin on kehitettävä mielenterveyspalvelujen alalla avohoitopalveluja vaihtoehdoksi laitoshoidolle ja huolehdittava riittävien varojen osoittamisesta mielenterveyshuollolle.

            29 luku:

            Tulliliitto

                  —

                  Turkin on saatettava tullilainsäädännön yhdenmukaistaminen päätökseen kaksikäyttötuotteiden ja -teknologian, huumausaineiden esiasteiden sekä tuoteväärennösten ja laittomasti valmistettujen tuotteiden osalta.

            32 luku:

            Varainhoidon valvonta

                  —

                  Turkin on muutettava rikoslakiaan Euroopan yhteisöjen taloudellisten etujen suojaamisesta tehdyn yleissopimuksen ja sen pöytäkirjojen edellyttämällä tavalla.

            4.   OHJELMASUUNNITTELU
      Liittymiskumppanuudessa esitettyihin ensisijaisiin tavoitteisiin myönnetään rahoitustukea kahdesta rahoitusvälineestä: Vuonna 2006 ja sitä ennen hyväksytyt ohjelmat pannaan täytäntöön liittymistä valmistelevasta rahoitustuesta Turkille 17 päivänä joulukuuta 2001 annetun neuvoston asetuksen (EY) N:o 2500/2001 (3) mukaisesti. Vuodesta 2007 alkaen hyväksytyt ohjelmat ja hankkeet pannaan täytäntöön asetuksen (EY) N:o 1085/2006 mukaisesti. Komissio on ajankohdasta riippuen tehnyt/tekee näiden asetusten nojalla rahoituspäätöksiä, joiden perusteella komissio ja Turkki allekirjoittavat rahoitussopimuksen. Rahoitussopimukset ovat varsinaisten ohjelmien täytäntöönpanon oikeusperusta.
      Turkki voi saada rahoitusta myös useita maita koskevista ja horisontaalisista ohjelmista.
      5.   EHDOLLISUUS
      Liittymistä valmistelevista välineistä hankkeiden rahoittamiseen myönnettävän yhteisön tuen ehtona on, että Turkki noudattaa EY:n ja Turkin välisten sopimusten mukaisia sitoumuksiaan, myös niitä, jotka on vahvistettu tulliliitosta tehdyssä päätöksessä N:o 1/95 ja muissa päätöksissä, jatkaa konkreettisia toimia Kööpenhaminassa vahvistettujen arviointiperusteiden täyttämiseksi ja edistyy ennen kaikkea tämän tarkistetun liittymiskumppanuuden ensisijaisten tavoitteiden täytäntöönpanossa.
      Näiden yleisten ehtojen täyttämättä jättäminen saattaa johtaa siihen, että neuvosto tekee päätöksen rahoitustuen keskeyttämisestä asetuksen (EY) N:o 2500/2001 nojalla tai asetuksen (EY) N:o 1085/2006 21 artiklan nojalla. Yksittäisiin vuosiohjelmiin sisällytetään lisäksi erityisehtoja. Rahoituspäätösten tekemisen jälkeen Turkin kanssa allekirjoitetaan asiaa koskeva rahoitussopimus.
      6.   SEURANTA
      Liittymiskumppanuuden täytäntöönpanoa tarkastellaan soveltuvin osin assosiaatiosopimuksella käyttöön otettujen mekanismien avulla, sekä komission määräaikaiskertomusten perusteella.
      Assosiaatiosopimuksella perustetuissa alakomiteoissa on mahdollista tarkastella liittymiskumppanuuden ensisijaisten tavoitteiden saavuttamista ja lainsäädännön lähentämisessä, täytäntöönpanossa ja noudattamisen valvonnassa tapahtunutta edistystä. Assosiaatiokomitea käsittelee liittymiskumppanuuden ensisijaisiin tavoitteisiin liittyvää yleistä kehitystä, edistymistä ja ongelmia sekä alakomiteoiden sen käsiteltäviksi toimittamia erityiskysymyksiä.
      Turkki ja komissio huolehtivat yhdessä liittymistä valmistelevien rahoitustukiohjelmien seurannasta yhteisen seurantakomitean / IPA:n seurantakomitean välityksellä. Jotta seurannan tehokkuus voitaisiin varmistaa, kustakin rahoitussopimuksesta rahoitettaviin hankkeisiin on sisällytettävä todennettavissa ja mitattavissa olevat tulosten osoittimet. Näihin osoittimiin perustuvan seurannan avulla komissio, yhteinen seurantakomitea / IPA:n seurantakomitea ja Turkki voivat tarvittaessa tarkistaa ohjelmien kurssia ja suunnitella uusia ohjelmia. Yhteinen seurantakomitea / IPA:n seurantakomitea huolehtii siitä, että liittymistä valmistelevista ohjelmista rahoitettavat toimet ovat liittymiskumppanuuden kanssa yhteensopivia.
      Liittymiskumppanuutta mukautetaan tarvittaessa edelleen asetuksen (EY) N:o 390/2001 2 artiklan mukaisesti.

         (1)  Katso myös Euroopan yhteisön ja sen jäsenvaltioiden 21. syyskuuta 2005 antama julkilausuma.

         (2)  EUVL L 255, 30.9.2005, s. 22. Direktiivi sellaisena kuin se on viimeksi muutettuna komission asetuksella (EY) N:o 1430/2007 (EUVL L 320, 6.12.2007, s. 3).

         (3)  EYVL L 342, 27.12.2001, s. 1, asetus kumottu asetuksella (EY) N:o 1085/2006.


title: Euroopan parlamentin päätös (EU) 2016/1575, annettu 28 päivänä huhtikuuta 2016, Euroopan unionin perusoikeusviraston varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/373

         EUROOPAN PARLAMENTIN PÄÄTÖS (EU) 2016/1575,
   annettu 28 päivänä huhtikuuta 2016,
   Euroopan unionin perusoikeusviraston varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0064/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin perusoikeusviraston perustamisesta 15. helmikuuta 2007 annetun neuvoston asetuksen (EY) N:o 168/2007 (4) ja erityisesti 21 sen artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0108/2016),

               1.

               toteaa, että Euroopan unionin perusoikeusviraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan unionin perusoikeusviraston varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan unionin perusoikeusviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 334.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 53, 22.2.2007, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2014/741/EU: Neuvoston päätös, annettu 21 päivänä lokakuuta 2014 , julkisten hankintojen komiteassa Euroopan unionin puolesta esitettävästä kannasta unionin vastustuksen perumiseen suhteessa kolmen hankintayksikön poistamiseen julkisia hankintoja koskevan sopimuksen liiteosan I Japania koskevassa liitteessä 3 olevasta luettelosta

text:
               29.10.2014

               FI

               Euroopan unionin virallinen lehti

               L 308/97

         NEUVOSTON PÄÄTÖS,
   annettu 21 päivänä lokakuuta 2014,
   julkisten hankintojen komiteassa Euroopan unionin puolesta esitettävästä kannasta unionin vastustuksen perumiseen suhteessa kolmen hankintayksikön poistamiseen julkisia hankintoja koskevan sopimuksen liiteosan I Japania koskevassa liitteessä 3 olevasta luettelosta

      (2014/741/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Japanin WTO:n julkisia hankintoja koskevan sopimuksen, jäljempänä ’vuoden 1994 GPA-sopimus’, artiklan XXIV 6 kohdan b alakohdan mukaisesti antama ilmoitus, joka koski Itä-Japanin rautatieyhtiön, Keski-Japanin rautatieyhtiön ja Länsi-Japanin rautatieyhtiön, jäljempänä ’kolme rautatieyhtiötä’, poistamista liiteosan I Japania koskevassa liitteessä 3 olevasta luettelosta, toimitettiin 29 päivänä elokuuta 2001 vuoden 1994 GPA-sopimuksen sopimuspuolille.

               (2)

               Unioni vastusti 1 päivänä lokakuuta 2001 vuonna 1994 tehdyn GPA-sopimuksen artiklan XXIV 6 kohdan b alakohdan mukaisesti Japanin ilmoittamia ehdotettuja muutoksia kolmen rautatieyhtiön suunnitellun luettelosta poistamisen tutkimiseksi perusteellisesti, koska siihen liittyi joitakin huolenaiheita.

               (3)

               Unionin ja Japanin välisistä neuvotteluista huolimatta unioni ei perunut vastalausettaan, toisin kuin kaikki muut vastalauseita esittäneet sopimuspuolet.

               (4)

               Unionin vastalause otettiin huomioon vuonna 1994 tehdyn GPA-sopimuksen tarkistamisen aikana. Japani ei maininnut kolmea rautatieyhtiötä liiteosan I Japania koskevassa liitteessä 3 vaan lisäsi siihen huomautuksen, jonka mukaan kolmen rautatieyhtiön katsotaan sisältyvän liitteeseen 3, kunnes unioni peruu vastalauseensa, joka koskee kyseisten yhtiöiden poistamista luettelosta.

               (5)

               EU:n ja Japanin vapaakauppasopimusta koskevan selvitystyön aikana unioni ilmoitti julkisia hankintoja koskevasta kyseisestä sopimuksesta käytyjen neuvotteluiden perusteella, neuvoston rautatie- ja kaupunkiliikennettä koskevassa etenemissuunnitelmassa omaksuman menettelytavan mukaisesti ja vaikuttamatta arviointiin, joka mahdollisesti laaditaan kilpailun tasosta Japanin rautatiemarkkinoilla, olevansa valmis perumaan vastalauseensa, joka koski kolmen rautatieyhtiön poistamista luettelosta.

               (6)

               Japanin vahvistettua, että se aikoo tehdä merkittäviä tarkistuksia ehtoihin, joita noudatetaan liiteosan I Japanin koskevaa liitettä 2 koskevan huomautuksen 4 ja liitettä 3 koskevan huomautuksen 3 a kohdan mukaisen toiminnallista turvallisuutta koskevan lausekkeen soveltamisessa, sekä edistää läpinäkyvien ja syrjimättömien hankintakäytäntöjen noudattamista kyseisissä kolmessa rautatieyhtiössä, unionin olisi peruttava vastalauseensa, joka koskee mainittujen yhtiöiden poistamista luettelosta.

               (7)

               Vastalauseen peruminen ei saisi vaikuttaa kantaan, jonka unioni ottaa GPA-komiteassa suhteessa päätökseen, joka koskee tarkistetun GPA-sopimuksen artiklan XIX 8 kohdan mukaisia ohjeellisia perusteita, joilla osoitetaan, että valtion valvonta tai vaikutus hankintayksikön sopimuksen piiriin kuuluvan hankinnan kohdalta on käytännössä lakannut, ja erityisesti siitä, onko valtion valvonta tai vaikutus käytännössä lakannut, jos kyseiset hankintayksiköt eivät toimi ympäristössä, jossa on kilpailua.

               (8)

               On aiheellista vahvistaa kanta, jonka unioni esittää julkisia hankintoja koskevassa komiteassa vastalauseen perumiseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin puolesta julkisia hankintoja koskevassa komiteassa esitettävä kanta on, että unioni peruu vastalauseensa, jotka koskevat Itä-Japanin rautatieyhtiön, Keski-Japanin rautatieyhtiön ja Länsi-Japanin rautatieyhtiön poistamista julkisia hankintoja koskevan sopimuksen liiteosan I Japania koskevassa liitteessä 3 olevasta luettelosta.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä lokakuuta 2014.

            Neuvoston puolesta

            Puheenjohtaja

         S. GOZI


Avis juridique important

|

32000D0355

2000/355/EY: Neuvoston päätös, tehty 22 päivänä toukokuuta 2000, poikkeuksellisen rahoitusavun myöntämisestä Montenegrolle

Virallinen lehti nro L 127 , 27/05/2000 s. 0056 - 0057

Neuvoston päätös,tehty 22 päivänä toukokuuta 2000,poikkeuksellisen rahoitusavun myöntämisestä Montenegrolle(2000/355/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Komissio on ennen ehdotuksensa antamista kuullut talous- ja rahoituskomiteaa.(2) Montenegron hallitus harjoittaa avoimuuden politiikkaa suhteessaan Euroopan unioniin ja toteuttaa uudistuksia toimivan markkinatalouden aikaansaamiseksi.(3) Montenegron talouden kokonaistila on huonontunut viime vuosina ja tasavallan julkinen talous on heikentynyt huomattavasti vuonna 1999.(4) Montenegron demokraattisen hallituksen vaikean tilanteen ja sen väestöä kohtaavan vakavan talouskriisin tunnustaen yhteisö on tukenut Montenegroa voimakkaasti vuosina 1998-1999.(5) Montenegron julkisen talouden tarpeiden odotetaan pysyvän merkittävinä vuonna 2000.(6) Kansainvälisiltä rahoittajilta tarvittavan ulkoisen avun odotetaan vuonna 2000 olevan edelleen merkittävä.(7) Montenegro ei saa pitkäaikaista lainaa kotimaasta eikä ulkomailta.(8) Montenegron tasavaltaa ei voida ottaa Bretton Woods -järjestöjen jäseneksi. Tästä syystä Montenegro ei voi saada tukea Kansainvälisen valuuttarahaston tai Maailmanpankin tukemista tavanomaisista talousohjelmista.(9) Eurooppa-neuvosto korosti 23 ja 24 päivänä maaliskuuta 2000 Lissabonissa pitämässään kokouksessa: "Montenegrolle on pikaisesti annettava merkittävää apua, jotta demokraattinen hallinto voi säilyä ja jotta vältetään uusi vakava kriisi alueella." Lisäksi Eurooppa-neuvosto pyysi "toimivaltaisia elimiä tekemään [...] viipymättä päätökset sellaisten hankkeiden, ohjelmien ja muiden tukimuotojen rahoituksesta, joilla voitaisiin helpottaa Montenegron välittömiä rahoitustarpeita, tarvittaessa käyttämällä hyväksi Euroopan unionin talousarvion varauksia ja makrotaloudellista apua."(10) Montenegron tasavallan käyttöön suorina avustuksina annettava yhteisön poikkeuksellinen rahoitusapu helpottaa tasavallan talouden rajoitteita sen nykyisessä vaikeassa tilanteessa.(11) Koska Kansainvälinen valuuttarahasto ja Maailmanpankki eivät virallisesti seuraa Montenegron tasavallan taloutta eivätkä myönnä sille rahoitusapua, tämän avun oikeaan toteuttamiseen ja seurantaan olisi kiinnitettävä erityistä huomiota. Kaikki siihen liittyvät valmistelu-, toteutus- ja seurantakustannukset katetaan myönnettävästä avusta.(12) Komission olisi hallinnoitava poikkeuksellista rahoitusapua.(13) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON PÄÄTTÄNYT SEURAAVAA:1 artikla1. Yhteisö antaa Montenegron tasavallan käyttöön poikkeuksellista rahoitusapua suorien avustusten muodossa enintään 20 miljoonaa euroa helpottaakseen tasavallan välittömiä rahoitustarpeita.2. Tätä rahoitusapua hallinnoi Euroopan komissio läheisessä yhteistyössä talous- ja rahoituskomitean kanssa.2 artikla1. Komissiolla on talous- ja rahoituskomiteaa kuultuaan valtuudet sopia rahoitusapuun liitettävistä talouspoliittisista ehdoista Montenegron tasavallan kanssa.2. Komissio tarkastaa säännöllisin väliajoin ja läheisessä yhteistyössä talous- ja rahoituskomitean kanssa, että Montenegron talouspolitiikka on tämän rahoitusavun tavoitteiden ja talouspolitiikalle asetettujen ehtojen mukaista.3 artikla1. Apu annetaan Montenegron tasavallan käyttöön vähintään kahdessa erässä, jos 2 artiklan 1 kohdassa mainitut talouspolitiikkaa koskevat ehdot on täytetty. Toista erää ei makseta ennen kuin ensimmäisen erän maksamisesta on kulunut kaksi kuukautta.2. Avusta katetaan myös kaikki siihen liittyvät valmistelu-, toteutus- ja seurantakustannukset.3. Varat siirretään Montenegron tasavallan talousarvioon.4 artiklaKomissio antaa Euroopan parlamentille ja neuvostolle vuosittain kertomuksen, joka sisältää arvion tämän päätöksen täytäntöönpanosta.Tehty Brysselissä 22 päivänä toukokuuta 2000.Neuvoston puolestaPuheenjohtajaJ. Gama(1) Lausunto annettu 18 päivänä toukokuuta 2000 (ei vielä julkaistu virallisessa lehdessä).


Avis juridique important

|

32001D1018(01)

Neuvoston päätös, tehty 8 päivänä lokakuuta 2001, EY:n perustamissopimuksen 147 artiklassa tarkoitetun komitean jäsenten nimeämisestä

Virallinen lehti nro C 292 , 18/10/2001 s. 0001 - 0005

Neuvoston päätös,tehty 8 päivänä lokakuuta 2001,EY:n perustamissopimuksen 147 artiklassa tarkoitetun komitean jäsenten nimeämisestä(2001/C 292/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 147 artiklan,ottaa huomioon rakennerahastoja koskevista yleisistä säännöksistä annetun asetuksen (EY) N:o 1260/1999 ja erityisesti sen 49 artiklan 1 kohdan kolmannen alakohdan(1),ottaa huomioon komission ehdotuksen,sekä katsoo seuraavaa:(1) Uusien varsinaisten ja varajäsenten nimeämisestä Euroopan sosiaalirahaston komiteaan 12 päivänä lokakuuta 1998 tehdyn neuvoston päätöksen(2) mukaan jäsenten toimikausi päättyy 22 päivänä lokakuuta 2001.(2) Näin ollen olisi nimettävä EY:n perustamissopimuksen 147 artiklassa tarkoitetun komitean varsinaiset ja varajäsenet uudeksi kolmen vuoden pituiseksi kaudeksi,ON PÄÄTTÄNYT SEURAAVAA:1 artiklaNimetään EY:n perustamissopimuksen 147 artiklassa tarkoitetun komitean varsinaiset jäsenet ja varajäsenet 23 päivänä lokakuuta 2001 alkavaksi ja 22 päivänä lokakuuta 2004 päättyväksi toimikaudeksi:>TAULUKON PAIKKA>2 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Luxemburgissa 8 päivänä lokakuuta 2001.Neuvoston puolestaPuheenjohtajaL. Onkelinx(1) EYVL L 161, 26.6.1999, s. 38.(2) EYVL C 330, 28.10.1998, s. 1.


title: 2014/566/EU: Euroopan parlamentin päätös, annettu 3 päivänä huhtikuuta 2014 , Euroopan ammatillisen koulutuksen kehittämiskeskuksen varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/173

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan ammatillisen koulutuksen kehittämiskeskuksen varainhoitovuoden 2012 tilien päättämisestä
   (2014/566/EU)
   EUROOPAN PARLAMENTTI, joka

               —

               ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2012 sekä keskuksen vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 (4) ja erityisesti sen 12 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0207/2014),

               1.

               hyväksyy Euroopan ammatillisen koulutuksen kehittämiskeskuksen varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan ammatillisen koulutuksen kehittämiskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 21.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 39, 13.2.1975, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös, tehty 4 päivänä lokakuuta 2004, siirtotyöläisten sosiaaliturvan neuvoa-antavan komitean varsinaisten jäsenten ja varajäsenten nimeämisestä

text:
               18.1.2005

               FI

               Euroopan unionin virallinen lehti

               C 12/9

      NEUVOSTON PÄÄTÖS,
   tehty 4 päivänä lokakuuta 2004,
   siirtotyöläisten sosiaaliturvan neuvoa-antavan komitean varsinaisten jäsenten ja varajäsenten nimeämisestä
   (2005/C 12/03)
   EUROOPAN UNIONIN NEUVOSTO, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) ja erityisesti sen 82 artiklan,
   ottaa huomioon jäsenvaltioiden hallitusten neuvostolle esittämät ehdokasluettelot,
   sekä katsoo seuraavaa:

               1)

               neuvosto on 23 päivänä syyskuuta 2002 (2) ja 29 päivänä huhtikuuta 2004 (3) tekemillään päätöksillä nimennyt siirtotyöläisten sosiaaliturvan neuvoa-antavan komitean jäsenet ja varajäsenet 23 päivästä syyskuuta 2002 alkaneeksi ja 22 päivänä syyskuuta 2004 päättyneeksi toimikaudeksi, ja

               2)

               on aiheellista nimetä mainitun komitean varsinaiset jäsenet ja varajäsenet kahden vuoden toimikaudeksi,

         ON PÄÄTTÄNYT SEURAAVAA:
   Ainoa artikla
   Nimetään seuraavat henkilöt siirtotyöläisten sosiaaliturvan neuvoa-antavan komitean jäseniksi ja varajäseniksi 23 päivänä syykuuta 2004 alkavaksi ja 22 päivänä syyskuuta 2006 päättyväksi toimikaudeksi:
   I   HALLITUSTEN EDUSTAJAT

               Maa

               Varsinaiset jäsenet

               Varajäsenet

               Belgia

               Geneviève PIETQUIN
               Keyina MPEYE

               Joris VANSEVEREN

               Tšekin tasavalta

               Gabriela PIKOROVÁ
               Jiří BAUER

               Petr HRUBEC

               Tanska

               Eva PEDERSEN
               Vibeke DALBRO

               Inge RASMUSSEN

               Saksa

               Arno BOKELOH
               Albrecht OTTING

               Jürgen MADER

               Viro

               Merle MALVET
               Vilja KUZMIN

               Edith KALLASTE

               Kreikka

               Espanja

               Ranska

               Florence LIANOS
               Louis RANVIER

               Jean-Claude FILLON

               Irlanti

               Tim QUIRKE
               Joan GORDON

               Dermot MAGAN

               Italia

               Kypros

               Dora PETSA
               Mme Eleni PAROUTI

               Sylia KYRMITSI

               Latvia

               Ilona PĒTERSONE
               Daina FROMHOLDE

               Silvija JUŠČENKO

               Liettua

               Vida PETRYLAITĖ
               Janina ANDRIUSKEVICIUTE

               Vytautas KRIAUZA

               Luxemburg

               Claude EWEN
               Romain EWERT

               Mady KRIES

               Unkari

               Éva LUKÁCS
               Judit RÉZMŰVES

               Katalin NOVÁK

               Malta

               Frankie MICALLEF
               Joseph CHURCH

               Shirley SULTANA

               Alankomaat

               C.J. VAN DEN BERG
               A.G. BLOEMHEUVEL

               H. ZUNDERMAN

               Itävalta

               Heinz WITTMANN
               Bernhard SPIEGEL

               Manfred PÖLTL

               Puola

               Elżbieta ROŻEK
               Tomasz PAWLEGA

               Grażyna SYPNIEWSKA

               Portugali

               Sebastião NÓBREGA PIZARRO
               Manuel PINTO

               Elisabete SOUSA SILVEIRA

               Slovenia

               Jana TESTEN
               Zvezdana VEBER-HARTMAN

               Janja ROMIH

               Slovakia

               Natália DIANIŠKOVÁ
               Magdaléna LACOVÁ

               Daniela PIVOVAROVÁ

               Suomi

               Anne NEIMALA
               Mervi KATTELUS

               Marja-Terttu MÄKIRANTA

               Ruotsi

               Yhdistynyt kuningaskunta

               Anna HUDZIECZEK
               Andrew MILTON

         II   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Belgia

               Celien VANMOERKERKE
               Paul PALSTERMAN

               Olivier VALENTIN

               Tšekin tasavalta

               Jaroslava BAUEROVÁ
               Helena ČORNEJOVÁ

               Petr JINDRA

               Tanska

               Christian SØLYST
               Jens WIENE

               Bent BÜLOW

               Saksa

               Renate GABKE
               Johannes SCHALLER

               Gert SILLER

               Viro

               Margo KIKAS
               Kaia VASK

               Liina CARR

               Kreikka

               Espanja

               Ranska

               Claude HONEN
               Omar BENFAID

               Arnaud BREUIL

               Irlanti

               Rosheen CALLENDER
               Brendan MACKIN

               Eamonn DEVOY

               Italia

               Kypros

               Erotokritos KOUMIDES
               Pavlos KALOSINATOS

               Anna PILAVAKI

               Latvia

               Oskars GARKĀJIS
               Rita PFEIFERE

               Marija TOMSONE

               Liettua

               Aldona BALSIENE
               Vydas PUSKEPALIS

               Lina GIRIŪNIENĖ

               Luxemburg

               Eduardo DIAS
               Vincent JACQUET

               Marcel MERSCH

               Unkari

               Erzsébet PUTZ BÚZÁSNÉ
               Péter MÓZER

               Zoltán PAPP

               Malta

               Josephine ATTARD SULTANA
               John BENCINI

               Alankomaat

               G. ESSERS
               D. VAARTJES-VAN SUIJDAM

               J.S. VROON

               Itävalta

               Helmut IVANSITS
               Evelyn REGNER

               Monika WEIßENSTEINER

               Puola

               Ewa KĘDZIOR
               Jacek DUBIŃSKI

               Tomasz KRZEMIEŃSKI

               Portugali

               Carlos Manuel ALVES TRINDADE
               Rui Manuel OLIVEIRA e COSTA

               Carlos Manuel dos ANJOS ALVES

               Slovenia

               Metka ROKSANDIĆ
               Katarina LAVRIN-MARENČE

               Ivan AŠENBERGER

               Slovakia

               Mária SVOREŇOVÁ
               Zdena DVORANOVÁ

               Lucia ŠVIHLOVÁ

               Suomi

               Mirja JANÉRUS
               Jorma SKIPPARI

               Jarmo PÄTÄRI

               Ruotsi

               Yhdistynyt kuningaskunta

               Richard EXELL
               Pat HAWKES

               Elena CRASTA

         III   TYÖNANTAJAJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Belgia

               Ivo VAN DAMME
               Marie Louise STORM

               Sonja KOHNENMERGEN

               Tšekin tasavalta

               Vladislav LÁNSKÝ
               Jiří SVOBODA

               Vladimíra DRBALOVÁ

               Tanska

               Femming DREESEN
               Henning GADE

               Dorthe ANDERSEN

               Saksa

               Volker HANSEN
               Angela SCHNEIDER-BODIEN

               Klaudia BUDDEMEIER

               Viro

               Gerli JÕGI
               Victoria METS

               Renno MÄGI

               Kreikka

               Espanja

               Ranska

               Sonia PEYTAVI
               Marie-Christine FAUCHOIS

               Gaetan BEZIER

               Irlanti

               Terry McEVOY
               Claire JONES

               Heidi LOUGHEED

               Italia

               Kypros

               Michael ANTONIOU
               Emilios MICHAEL

               Lefteris KARYDIS

               Latvia

               Elīna EGLE
               Imants JANSONS

               Anita NIPĀNE

               Liettua

               Giedre OSINATE
               Arturas STRAVINSKAS

               Jurgita NASUTAVICIUTE

               Luxemburg

               François ENGELS
               Christiane BERTRAND-SCHAUL

               Marc KIEFFER

               Unkari

               Károly G. TÓTH
               Terézia BOROS

               ……………………………

               Malta

               Manwel SAID
               Tonio FARRUGIA

               Lawrence MIZZI

               Alankomaat

               E. VAN 'T HOOFT
               K. B. VAN POPTA

               S.J.L. NIEUWSMA

               Itävalta

               Martin GLEITSMANN
               Heinrich BRAUNER

               Gabriele STRASSEGGER

               Puola

               Andrzej JANKOWSKI
               Zbigniew ZUREK

               Jacek MĘCINA

               Portugali

               Nuno BISCAYA
               Pedro D'ALMEIDA FREIRE

               Cristina Nagy MORAIS

               Slovenia

               Urška JEREB
               Nina GLOBOČNIK

               Slavi PIRŠ

               Slovakia

               Marta VENCELOVÁ
               Jana CHRKAVÁ

               Jozef HORVÁTH

               Suomi

               Markus ÄIMÄLÄ
               Mikko RÄSÄNEN

               Johan ÅSTRÖM

               Ruotsi

               Yhdistynyt kuningaskunta

               Anthony THOMPSON
               Sumantra PRASAD

               ………………………………

      Tehty Luxemburgissa 4 päivänä lokakuuta 2004.

            Neuvoston puolesta

            Puheenjohtaja

         A. J. de GEUS

      (1)  EYVL L 149, 5.7.1971, s. 2, asetusta muutettu viimeksi asetuksella (ETY) N:o 1945/93 (EYVL L 181, 23.7.1993, s. 1).

      (2)  EYVL C 245, 11.10.2002, s. 1.

      (3)  EUVL C 116, 30.4.2004, s. 8.


title: 2007/466/EY: Neuvoston päätös, tehty 28 päivänä kesäkuuta 2007 , alueiden komitean kuuden ruotsalaisen jäsenen ja yhdeksän ruotsalaisen varajäsenen nimeämisestä

text:
               6.7.2007

               FI

               Euroopan unionin virallinen lehti

               L 176/23

      NEUVOSTON PÄÄTÖS,
   tehty 28 päivänä kesäkuuta 2007,
   alueiden komitean kuuden ruotsalaisen jäsenen ja yhdeksän ruotsalaisen varajäsenen nimeämisestä
   (2007/466/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Ruotsin hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut kuusi jäsenen paikkaa Henrik HAMMARin, Chris HEISTERin, Roger KALIFFin, Lars NORDSTRÖMin, Lisbeth RYDEFJÄRDin ja Catarina TARRAS-WAHLBERGin erottua. Alueiden komiteassa on vapautunut seitsemän varajäsenen paikkaa Lena CELIONin, Agneta GRANBERGin, Ulla NORGRENin, Endrick SCHUBERTin, Catarina SEGERSTEN-LARSSONin, Christina TALLBERGin ja Åsa ÖGRENin erottua. Yksi varajäsenen paikka on vapautunut Kent PERSSONin toimikauden päätyttyä. Alueiden komiteassa on vapautunut varajäsenen paikka, kun entinen varajäsen Lisbeth RYDEFJÄRD on nimetty jäseneksi (on tällä välin eronnut),

         ON PÄÄTTÄNYT SEURAAVAA:
   1 artikla
   Nimetään seuraavat henkilöt alueiden komitean jäseniksi ja varajäseniksi jäljellä olevaksi toimikaudeksi eli 25 päivään tammikuuta 2010:

               a)

               jäseniksi:

                           —

                           Paul LINDQUIST, Lidingö kommun,

                           —

                           Kristina ALVENDAHL, Stockholms kommun,

                           —

                           Maria WALLHAGER, Stockholms läns landsting,

                           —

                           Ilmar REEPALU, Malmö kommun,

                           —

                           Lotta HÅKANSSON HARJU, Järfälla kommun,

                           —

                           Catarina SEGERSTEN-LARSSON, Värmlands läns landsting,

                     ja

               b)

               varajäseniksi:

                           —

                           Carl Fredrik GRAF, Halmstads kommun,

                           —

                           Susanna HABY, Göteborgs kommun,

                           —

                           Carl Johan SONESON, Skåne läns landsting,

                           —

                           Rolf SÄLLRYD, Kronobergs läns landsting,

                           —

                           Ingela NYLUND WATZ, Stockholms läns landsting,

                           —

                           Agneta LIPKIN, Norrbottens läns landsting,

                           —

                           Tore HULT, Alingsås kommun,

                           —

                           Yoomi RENSTRÖM, Ovanåkers kommun,

                           —

                           Kenth LÖVGREN, Gävle kommun,

         seuraavien jäsenten ja varajäsenten tilalle:

               a)

                           —

                           Henrik HAMMAR,

                           —

                           Lisbeth RYDEFJÄRD,

                           —

                           Lars NORDSTRÖM,

                           —

                           Roger KALIFF,

                           —

                           Catarina TARRAS-WAHLBERG,

                           —

                           Chris HEISTER,

                     ja

               b)

                           —

                           Agneta GRANBERG,

                           —

                           Lena CELION,

                           —

                           Catarina SEGERSTEN-LARSSON,

                           —

                           Kent PERSSON,

                           —

                           Endrick SCHUBERT,

                           —

                           Christina TALLBERG,

                           —

                           Lisbeth RYDEFJÄRD (nimetty jäseneksi, on tällä välin eronnut),

                           —

                           Åsa ÖGREN,

                           —

                           Ulla NORGREN.

         2 artikla
   Tämä päätös tulee voimaan päivänä, jona se tehdään.

      Tehty Luxemburgissa 28 päivänä kesäkuuta 2007.

            Neuvoston puolesta

            Puheenjohtaja

         S. GABRIEL

      (1)  EUVL L 56, 25.2.2006, s. 75.


title: 2006/980/YUTP Poliittisten ja turvallisuusasioiden komitean päätös EUPT/2/2006, tehty 12 päivänä joulukuuta 2006 , Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten asetetun EU:n suunnitteluryhmän (EUPT Kosovo) johtajan toimeksiannon jatkamisesta

text:
               21.12.2006

               FI

               Euroopan unionin virallinen lehti

               L 365/88

      POLIITTISTEN JA TURVALLISUUSASIOIDEN KOMITEAN PÄÄTÖS EUPT/2/2006,
   tehty 12 päivänä joulukuuta 2006,
   Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten asetetun EU:n suunnitteluryhmän (EUPT Kosovo) johtajan toimeksiannon jatkamisesta
   (2006/980/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin suunnitteluryhmän (EUPT Kosovo) asettamisesta Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten 10 päivänä huhtikuuta 2006 hyväksytyn neuvoston yhteisen toiminnan 2006/304/YUTP (1) ja erityisesti sen 6 artiklan 2 kohdan,
   sekä katsoo seuraavaa:

               (1)

               Yhteisen toiminnan 2006/304/YUTP 6 artiklassa säädetään, että neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 25 artiklan mukaisesti. Valtuutukseen sisältyy toimivalta nimittää EU:n suunnitteluryhmän (EUPT Kosovo) johtaja korkeana edustajana toimivan neuvoston pääsihteerin ehdotuksesta.

               (2)

               Poliittisten ja turvallisuusasioiden komitea teki 2 päivänä toukokuuta 2006 päätöksen EUPT Kosovo/1/2006 (2) Casper Klyngen nimittämisestä EU:n suunnitteluryhmän (EUPT Kosovo) johtajaksi.

               (3)

               Mainitun päätöksen voimassaolo päättyy 31 päivänä joulukuuta 2006.

               (4)

               Neuvosto hyväksyi 11 päivänä joulukuuta 2006 yhteisen toiminnan 2006 /918/YUTP yhteisen toiminnan 2006/304/YUTP muuttamisesta ja jatkamisesta 31 päivään toukokuuta 2007 saakka.

               (5)

               Korkeana edustajana toimiva pääsihteeri on ehdottanut Casper Klyngen toimeksiannon jatkamista EU:n suunnitteluryhmän (EUPT Kosovo) johtajana 31 päivään toukokuuta 2007 saakka.

               (6)

               Näin ollen EU:n suunnitteluryhmän (EUPT Kosovo) johtajan toimeksiantoa olisi jatkettava 31 päivään toukokuuta 2007 saakka,

         ON PÄÄTTÄNYT SEURAAVAA:
   1 artikla
   Jatketaan Casper KLYNGEn toimeksiantoa Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten asetetun EU:n suunnitteluryhmän (EUPT Kosovo) johtajana 31 päivään toukokuuta 2007 saakka.
   2 artikla
   Tämä päätös tulee voimaan päivänä, jona se tehdään.
   Päätöstä sovelletaan 31 päivään toukokuuta 2007.

      Tehty Brysselissä 12 päivänä joulukuuta 2006.

            Poliittisten ja turvallisuusasioiden komitean puolesta

            Puheenjohtaja

         T. TANNER

      (1)  EUVL L 112, 26.4.2006, s. 19. Yhteinen toiminta sellaisena kuin se on muutettuna yhteisellä toiminnalla 2006/918/YUTP (EUVL L 349, 12.12.2006, s. 57).

      (2)  EUVL L 130, 18.5.2006, s. 42.